રાજ્ય સરકાર યુવાધન દારૂ જેવા દૂષણથી બરબાદ ન થાય તે માટે ગુજરાતમાં દારૂબંધીનો કડક કાયદો લાવી છે, પરંતુ કોલેજમાં અભ્યાસ કરતાં યુવક-યુવતીઓ બેફામ રીતે દારૂની મહેફિલો માણી રહ્યાં છે. મળતી માહિતી મુજબ ઇન્ફોસિટી પોલીસ સ્ટેશનના પીઆઈને બાતમી મળી હતી કે ગાંધીનગરના કુડાસણ ગામમાં આવેલા રાધે રેસિડન્સીના આઠમા માળે આવેલા એ-૮૦૧ નંબરના મકાનમાં કેટલાંક યુવક-યુવતીઓએ ભેગાં મળીને દારૂની મહેફિલ યોજી છે, જેના આધારે પીએસઆઈ. આર. કે. ચૌધરી અને ટીમે ફ્લેટમાં રેડ કરી હતી. પોલીસે મકાનમાં દરોડો પાડ્યાે ત્યારે આશરે ૧૯ વર્ષના અાશરાનાં ૧૩ જેટલાં યુવક-યુવતીઓ ફ્લેટમાંથી મળી આવ્યાં હતાં. તમામ ભેગાં મળીને દારૂની મહેફિલ માણી રહ્યાં હતાં. ફ્લેટમાંથી નમકીનનાં પડીકાં, ‌શીવાશ રીગલની બોટલ અને ત્રણ બિયરનાં ટીન મળી આવ્યાં હતાં.